Ofem Schlossfäud oberhaub vom Städtli befendet sech en grossartigi Schueu- ond Sportalag. Näb de Vouchsschueu (1. - 9. Klass), ufteilt uf d Schueualaage Schloss und Schlossfäud esch au d Kantonsschueu und Gwärbeschueu ofem gliiche Areau. D  Sportalag bietet föif Raseplätz, en 400 m Rondbahn, drey Hartplätz, nün Tornhalle, devo zwöi drüfach Tornhalle ond es Hallebad. Drnäbst gets nos Freyziitzentrum Willisou met Tennishalle ond Tennisplatz. Es ghört aber ou no en Minigoufalag, es Fitnesscenter, en Squashhalle ond e Sauna met Dampf ond Sprodubad ond natürli es Restaurant dezue. Dye beyde Chendergärte befende sech im Pfarreyheim ond a de Mänzbärgschtrooss. D Heylpädogogisch Sonderschueu esch im Momänt zwöiteylt, s Houptgeböi stod am Schötzerain.  Denäbscht gets au Schueuzemmer i de Pavions ufem Schlossfäud. Osserhaub vom städtische Gebiet werd no i de Chäppelimatt Chenzgi bes sächsti Klass (jewyls in dopu Klasse) sowie i de Schüüle, äbefaus Chendergarte bes sächsti Klass (jewyls in drüer Klasse) onderrechtet.